Steven Gerrard
Steven George Gerrard (rođen 30. maja 1980) engleski je nogometni menadžer i bivši nogometaš.Kao igrač je bio kapiten engleske nogometne reprezentacije kao i engleskog premijerligaša Liverpoola. Većinu svoje karijere igrao je na poziciji u veznom redu, mada je ponekad igrao i na drugim pozicijama. Gerrard je cijelu dosadašnju nogometnu karijeru proveo na Anfieldu, gdje je svoju prvu seniorsku utakmicu za Liverpool odigrao 1998. a mjesto u prvoj postavi kluba učvrstio je 2000. godine. Kapitensku traku je naslijedio od Finca Samia Hyypie 2003. godine. Među svoje najveće uspjehe sa klubom ubrajaju se osvojena dva FA kupa, tri titule Liga-kupa, dvije titule Community Shielda, jednu titulu Lige prvaka, jednu titulu kupa UEFA i dva Superkupa. Svoju prvu reprezentativnu utakmicu u engleskom dresu Gerrard je odigrao 2000. godine, te je od tada sa Engleskom učestvovao na Evropskim prvenstvima 2000. i 2004, kao i na Svjetskim prvenstvima 2006, 2010. i 2014. godine. Kao trener je od 2018. do 2021. vodio škotski Rangers, sa kojim je u sezoni 2020–21 osvojio Škotski Premiership. Od novembra 2021. do 20. oktobra 2022. bio je trener Aston Ville.